Os

Os (, ) om Venäman lidn Permin randan suvipäivlaskmas. Se om Osan ümbrikon (edel 2025. vot — lidnümbrikon, edel 2019. vot rajonan) administrativižeks keskuseks da palaks.

 Istorii 
Eländpunktan aluz om pandud vl 1591 kuti Uz' Nikol'skai-slabad () Venäman päivnouzmaižel röunal. 17. voz'sadal nimitaškanzihe Osan slabad'  (). Slabad' sai lidnan statusad vn 1737 elokun 13. päiväl nügüdläiženke nimenke.

Os-lidn šingotase kivivoin samižel vspäi 1963 i sauvondmaterialiden pästandal (lämuzizoläcii bazal'tkuiduspäi, pumaterialad, strubad).

 Geografijan andmused 
Lidn sijadase ümbrikon keskuzpalas, Kamanjogen Votkinskan vezivaradimen hural randal, 100 m ü.m.t. keskmäižel korktusel.

Matkad Permihesai om ühesakümne nell' kilometrad pohjoižpäivnouzmha orhal, 141 km avtotedme vai 193 km Kam-jogel. Lähembaine lidn om Ohansk 49 km pohjoižhe orhal vai 95 km avtotedme.

Svetlii-žilo (läz 300 eläjad) da nell' pen't küläd mülüiba lidnankundha mugažo. Lidnankundan pind oli 105,14 km².

 Eläjad 
Vn 2010 Venäman rahvahanlugemižen mödhe lidnan eläjiden lugu oli 21 188 ristitud, lidnankundan — 21 889 ristitud, rajonan koume nelländest, vn 2021 lidnan — 19 523 ristitud. Vl 2017 kaik 21 072 ristitud elihe lidnas i 21 732 ristitud kaikes lidnankundas. Kaikiš suremb lidnan ristitišt oli läz 26,5 tuhad eläjid vozil 1996−2001 (26 600 rist. vl 1996).

Ortodoksižen hristanuskondan Eläban Eziauguižen Stroican päjumalanpert'Os-lidnan pühäpertid sobory.ru-saital.  (1902−1916, udessündutadas vspäi 2004) i Jumalanmaman Kazanin jumalaižen pühäpert' (1882) oma letud lidnas. Islaman pühäpert' om kaičenus vspäi 1899, se om anttud kundale vl 2011.

Lapsiden opendusen aluzkundad oma ühesa nimitadud päivkodid, nell' keskškolad (nomer 1..4), specialine (korrekcine) škol-internat, lapsiden sädamižen keskuz, čomamahtoiden škol, vhesai 2023 sportškol radoi. Professionaližen opendusen aluzkundad: Osan opendusen da proftehnologijoiden kolledžOsan opendusen da proftehnologijoiden kolledžan sait (окопт.рф). , Čaikovskijan tegimištoliž-gumanitarižen kolledžan filial.

 Galerei 

 Homaičendad 

 Irdkosketused 
 Lidnan da sen ümbrikon tobmuden sait (adm-osa.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Permin randan lidnad
*